Source: http://docplayer.fi/2315276-Sosiaaliturvaoikeudet-yhdistyneessa-kuningaskunnassa.html
Timestamp: 2018-05-22 23:07:42+00:00
Document Index: 20301860

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sosiaaliturvaoikeudet. Yhdistyneessä kuningaskunnassa - PDF
Sosiaaliturvaoikeudet. Yhdistyneessä kuningaskunnassa
Download "Sosiaaliturvaoikeudet. Yhdistyneessä kuningaskunnassa"
1 Sosiaaliturvaoikeudet Yhdistyneessä kuningaskunnassa
2 Tämän oppaan tiedot on koottu ja päivitetty tiiviissä yhteistyössä sosiaaliturvan keskinäisen tietojärjestelmän (MISSOC) kansallisten yhteyshenkilöiden kanssa. Lisätietoja MISSOC-verkostosta on sivulla Tässä oppaassa kuvaillaan yleisesti kunkin maan sosiaaliturvajärjestelmää. Lisätietoja saa muista MISSOCin julkaisuista, jotka kaikki löytyvät edellä mainitusta linkistä. Voit myös ottaa yhteyttä tämän oppaan liitteessä lueteltuihin toimivaltaisiin viranomaisiin ja laitoksiin. Euroopan komission ja kenenkään sen puolesta toimivan henkilön ei voida katsoa olevan vastuussa tämän julkaisun sisältämien tietojen mahdollisesta käytöstä. Euroopan unioni, 2012 Tekstin jäljentäminen on sallittua, kunhan lähde mainitaan. Heinäkuu
3 SISÄLLYSLUETTELO I luku: Johdanto, järjestäminen ja rahoitus... 4 Johdanto... 4 Sosiaaliturvan järjestäminen... 6 Rahoitus... 6 II luku: Terveydenhoito... 7 Terveydenhoidon saamisen edellytykset... 7 Mitä järjestelmä kattaa?... 8 Hoidon saaminen... 8 III luku: Sairausetuudet... 9 Sairausetuuksien saamisen edellytykset... 9 Mitä järjestelmä kattaa?... 9 Sairauspäivärahan saaminen... 9 IV luku: Äitiys- ja isyysetuudet...11 Äitiys- ja isyysetuuksien saamisen edellytykset...11 Mitä järjestelmä kattaa?...12 Äitiys- ja isyysetuuksien saaminen...13 Luku V: Työkyvyttömyysetuudet...14 Työkyvyttömyysetuuksien saamisen edellytykset...14 Mitä järjestelmä kattaa?...14 Työkyvyttömyysetuuksien saaminen...15 Luku VI: Vanhuuseläkkeet ja -etuudet...16 Vanhuusetuuksien saamisen edellytykset...16 Mitä järjestelmä kattaa?...16 Vanhuusetuuksien saaminen...16 VII luku: Perhe-eläke-etuudet...17 Edellytykset jälkeenjääneiden etuuksien saamiseksi...17 Mitä järjestelmä kattaa?...17 Perhe-eläke-etuuksien saaminen...18 VIII luku: Työtapaturma- ja ammattitautietuudet...19 Työtapaturma- ja ammattitautietuuksien saamisen edellytykset...19 Mitä järjestelmä kattaa?...19 Työtapaturma- ja ammattitautietuuksien saaminen...19 IX luku: Perhe-etuudet...21 Perhe-etuuksien saamisen edellytykset...21 Mitä järjestelmä kattaa?...21 Perhe-etuuksien saaminen...21 X luku: Työttömyys...22 Työttömyysetuuksien saamisen edellytykset...22 Mitä järjestelmä kattaa?...22 Työttömyysetuuksien saaminen...23 XI luku: Vähimmäistoimeentulo...24 Vähimmäistoimeentuloetuuksien saamisen edellytykset...24 Mitä järjestelmä kattaa?...24 Vähimmäistoimeentuloetuuksien saaminen...25 XII luku: Pitkäaikaishoito...26 Pitkäaikaishoidon saamisen edellytykset...26 Mitä järjestelmä kattaa?...26 Pitkäaikaishoidon saaminen...27 Liite : Sosiaaliturvalaitosten yhteystiedot ja hyödyllisiä Internet-osoitteita...28 Heinäkuu
4 I luku: Johdanto, järjestäminen ja rahoitus Johdanto Yhdistyneen kuningaskunnan sosiaaliturvajärjestelmään kuuluvat valtakunnallinen sosiaalivakuutusjärjestelmä (National Insurance Scheme), johon kuuluvat muun muassa sairaus-, työttömyys-, lesken- ja vanhuuseläke-etuudet. valtakunnallinen terveydenhuolto (National Health Service, jäljempänä NHSjärjestelmä), johon kuuluvat sairaanhoito, hammashoito ja silmälääkärin antama hoito ja joka yleensä on Isossa-Britanniassa ja Pohjois-Irlannissa asuvien käytettävissä perhelisät sekä lasten perusteella myönnettävät verohyvitykset, jotka ovat lapsia kasvattaville henkilöille tarkoitettuja rahaetuuksia maksuihin perustumattomat etuudet tietyille työkyvyttömien ryhmille ja heidän hoitajilleen muut korvaukset, joita työnantaja maksaa työntekijöille lapsen syntyessä tai adoption yhteydessä. Vakuutetulle annetaan automaattisesti valtakunnallinen vakuutustunnus hänen täyttäessään 16 vuotta. Jos henkilö ei ole saanut tunnusta aloittaessaan työnsä, hänen on haettava sitä. Valtakunnallisen sosiaalivakuutusjärjestelmän vakuutusmaksut Valtakunnallisen vakuutusjärjestelmän maksut jaetaan viiteen luokkaan: 1. Vakuutettu työntekijä maksaa ensisijaiset 1. luokan vakuutusmaksut perusprosentin mukaan, jos hänen ansionsa ylittävät asetetun vähimmäismäärän. Vakuutusmaksut vastaavat tiettyä prosenttiosuutta vakuutetun viikkoansioista ylempään ansiorajaan (UEL) asti, ja ne vähennetään vakuutetun palkasta. Jos vakuutetun ansiot ylittävät ylemmän ansiorajan, vakuutusmaksut vähennetään hänen palkastaan lisäprosentin mukaan. Jos vakuutetun ansiot ylittävät alemman ansiorajan mutteivät yllä asetettuun vähimmäismäärään, vakuutetun katsotaan maksaneen vakuutusmaksuja säilyttääkseen oikeuden etuuteen. Vakuutettu työntekijä maksaa ensisijaiset 1. luokan vakuutusmaksut, jos hänen ansionsa ylittävät toissijaisen kynnyksen. Työnantajamaksuja ei vähennetä palkasta, vaan niistä vastaa työnantaja. 2. Itsenäiset ammatinharjoittajat, joiden tulot ylittävät pientulorajan (Small Earnings Exception), maksavat 2. luokan vakuutusmaksut. Nämä vakuutusmaksut ovat kiinteämääräisiä. Jos vakuutetun verotettavat tulot tai voitot ylittävät tuloveron henkilökohtaiset vähennykset mutta jäävät alle ylemmän tulorajan (Upper Profits Limit, UPL), hän on velvollinen maksamaan 4. luokan vakuutusmaksut. Jos hänen tulonsa ylittävät ylemmän tulorajan, hänen tuloistaan vähennetään vakuutusmaksut lisäprosentin mukaan. 4. luokan vakuutusmaksut eivät vaikuta etuuksiin. 3. Vapaaehtoiset 3. luokan vakuutusmaksut otetaan huomioon ainoastaan vanhuuseläkkeen perusosan ja leskeneläkkeen perusosan osalta. Ne voidaan maksaa, jos vakuutettu ei ole velvollinen maksamaan ensisijaisia 1. luokan vakuutusmaksuja tai jos hänet on vapautettu 2. luokan vakuutusmaksuista tai jos Heinäkuu
5 hänen maksamansa vakuutusmaksut eivät täytä edellä lueteltujen etuuksien edellytyksiä. Nämä vakuutusmaksut ovat kiinteämääräisiä. 4. Tiettyihin henkilöihin, kuten merimiehiin ja lentäjiin, sovelletaan erityisiä sääntöjä. 5. Työnantajat voivat lisäksi olla velvollisia maksamaan 1A-luokan vakuutusmaksut useimmista työntekijöille tarjotuista luontoiseduista, esimerkiksi yksityiskäyttöön tarkoitetuista autoista ja niiden polttoaineesta. Lisätietoja voimassa olevista vakuutusmaksuista saa Yhdistyneen kuningaskunnan veroviraston (Her Majesty s Revenue and Customs) verkkosivuilta osoitteesta Hyvitykset Joissakin tapauksissa vakuutetun voidaan katsoa maksaneen sosiaaliturvamaksuja valtakunnalliseen sosiaalivakuutukseen, vaikka vakuutettu ei olisikaan tosiasiallisesti maksanut niitä. Tällaisia vakuutusmaksuhyvityksiä voi saada esimerkiksi kausilta, jolloin vakuutettu ei tee työtä sairauden tai työttömyyden vuoksi. Hyvitysten perusteella vakuutetulla on oikeus joihinkin etuuksiin. Useimpien etuuksien maksaminen edellyttää kuitenkin sitä, että vakuutettu on maksanut tosiasiallisesti tietyn verran vakuutusmaksuja. Etuudet yleistä Valtakunnalliseen vakuutusjärjestelmään kuuluvat rahaetuudet riippuvat vakuutetun suorittamista sosiaalivakuutusmaksuista. Vakuutetun edellytetään maksaneen vähimmäismäärän vakuutusmaksuja saadakseen etuuksia. Sitä vastoin oikeus saada terveydenhuoltopalveluja, myös hammashoitoa ja silmälääkärin antamaa hoitoa, ei riipu vakuutetun maksamista valtakunnallisen vakuutuksen maksuista. Isossa- Britanniassa asuvien osalta näistä palveluista vastaa NHS-järjestelmä ja Pohjois- Irlannissa asuvien osalta yleinen terveydenhuoltojärjestelmä (Health and Social Care Service). Saadakseen sairauden, äitiyden tai työttömyyden perusteella maksettavat rahaetuudet vakuutetun on täytettävä tietyt vakuutusmaksuedellytykset. Ne luetellaan terveydenhoitoa, äitiys- ja isyysetuuksia sekä työttömyyttä käsittelevissä luvuissa. Vakuutetun muissa EU:n jäsenvaltioissa, Islannissa, Liechtensteinissa, Norjassa tai Sveitsissä maksamat vakuutusmaksut voidaan ottaa huomioon edellytysten täyttymiseksi. Oikeus vanhuuseläkkeeseen taikka puolison tai kumppanin kuoleman johdosta maksettaviin etuuksiin riippuu vakuutusmaksuista, joita vakuutettu (tai hänen puolisonsa/kumppaninsa) on maksanut kaikissa jäsenvaltioissa, joissa hän on työskennellyt. Vakuutetun maksamia 2. luokan vakuutusmaksuja (ks. edellä) voidaan käyttää rahaetuuksien edellytysten täyttymiseksi. Etuuksia on tärkeää hakea ajoissa, koska hakemuksen viivästyminen voi johtaa etuuden menettämiseen. Muutoksenhaku Kun rahaetuushakemuksesta on tehty päätös, vakuutetulle ilmoitetaan päätöksestä ja muutoksenhakukeinoista. Näihin sisältyy oikeus saattaa asia riippumattoman tuomioistuimen ratkaistavaksi. Heinäkuu
6 Sosiaaliturvan järjestäminen Useimpien sosiaaliturvaetuuksien myöntämisestä vastaa työ- ja eläkeministeriö (Department of Work and Pensions, DWP). Yhdistyneen kuningaskunnan verovirasto (HM Revenue and Customs) vastaa maksujen keräämisestä ja kirjaamisesta sekä verohyvitysten arvioimisesta ja maksamisesta perheille, joissa on huollettavia lapsia, ja pienituloisille palkansaajille. Se hallinnoi myös lapsilisää ja huoltajan avustusta. Kunnat hallinnoivat asumistukea ja kunnallisveron ansiotulovähennystä. Yrityksistä, innovoinnista ja osaamisesta vastaava ministeriö (Department for Business, Innovation and Skills) vastaa vanhempainlomaa ja vanhempien palkkaa koskevan politiikan ja lainsäädännön kehittämisestä. Työnantajat vastaavat lakisääteisen sairausajan palkan, lakisääteisen äitiysajan palkan, lakisääteisen isyysajan palkan ja lakisääteisen adoptioajan palkan maksamisesta. NHS-järjestelmän viranomaiset saavat rahoitusta paikallisen väestön terveydenhuoltopalvelujen turvaamiseen valtakunnallisen terveydenhuollon säätiöiden (NHS Trusts, jäljempänä NHS-säätiöt) sekä muiden palveluntarjoajien ja ammattilaisten kanssa tehdyin sopimuksin. Kunnat tarjoavat tai ostavat sosiaalihuoltopalveluja terveysministeriön vahvistaman rahoitus- ja lainsäädäntökehyksen mukaisesti. MISSOC sosiaaliturvanjärjestämät -julkaisussa on taulukko, jossa annetaan yleiskuva lakisääteisten sosiaaliturvaetuuksien tarjoamiseen osallistuvista keskeisistä julkisista elimistä. Henkilöt voivat halutessaan ottaa yksityisen sairausvakuutuksen, tai työnantajat voivat tarjoutua maksamaan osan yksityisen hoidon kustannuksista. Rahoitus Sosiaaliturvajärjestelmä rahoitetaan palkansaajien ja työnantajien maksamin sosiaaliturvamaksuin sekä verovaroin. Etuudet jaetaan vakuutusperusteisiin, luokkasidonnaisiin sekä tulo-/varallisuussidonnaisiin etuuksiin. Heinäkuu
7 II luku: Terveydenhoito Terveydenhoidon saamisen edellytykset Yleislääkärit ovat itsenäisiä ammatinharjoittajia, jotka ovat tehneet sopimuksen palvelujen tarjoamisesta NHS-järjestelmälle. Yleislääkärit voivat käyttää omaa päätösvaltaa hyväksyessään potilaita potilasluetteloonsa. He eivät voi kuitenkaan vastata hakemukseen kieltävästi potilaan rodun, sukupuolen, sosiaalisen aseman, iän, uskonnon, seksuaalisen suuntautumisen, ulkonäön, vamman tai terveydentilan perusteella. Pohjois-Irlannissa yleislääkärin rekisteröiminen omalääkäriksi edellyttää potilaalta vakituista asumista. Potilaat, jotka ovat EHIC-järjestelyjen nojalla oikeutettuja hoitoon, saavat ilmaista hoitoa ilman että heidän tarvitsee rekisteröidä omalääkäriä. Jos vakuutettu tarvitsee sairaalahoitoa tai erikoislääkärin palveluja, hänen yleislääkärinsä järjestää nämä palvelut. Kiireellisissä tapauksissa vakuutettu voidaan ottaa sairaalahoitoon heti. Yleislääkärin rekisteröiminen omalääkäriksi ei välttämättä tarkoita sitä, että vakuutetulla on oikeus NHS-järjestelmän tarjoamaan maksuttomaan sairaalahoitoon. Jos vakuutettu asuu vakituisesti ja laillisesti Yhdistyneessä kuningaskunnassa, hänellä on oikeus NHS-järjestelmän tarjoamaan maksuttomaan sairaalahoitoon. Hänellä on oikeus NHS-järjestelmän tarjoamaan maksuttomaan sairaalahoitoon myös silloin, jos hänet on vapautettu maksuista ulkomailta saapuvilta potilailta perittävistä maksuista vuonna 2011 annetun asetuksen nojalla (NHS (Charges to Overseas Visitors) Regulations 1989), sellaisena kuin se on muutettuna (jos hän esimerkiksi työskentelee laillisesti Yhdistyneessä kuningaskunnassa sijaitsevan työnantajan palveluksessa). Pohjois-Irlannissa vastaavan lainsäädännön muodostavat vuonna 2005 annetut asetukset terveydenhoitopalvelujen tarjoamisesta muualla vakituisesti asuville henkilöille (Provision of Health Services to Persons Not Ordinarily Resident Regulations 2005), sellaisina kuin ne ovat muutettuina. Vakuutetun puolisolla tai rekisteröidyllä kumppanilla ja alle 16-vuotiailla lapsilla (tai alle 19-vuotiailla kokopäiväisesti opiskelevilla lapsilla) on myös oikeus NHS-järjestelmän tarjoamaan maksuttomaan sairaalahoitoon, jos he elävät asuvat vakuutetun kanssa vakituisesti tai jos heillä on siihen omasta takaa oikeus edellä mainittujen maksuasetusten nojalla. Oikeus hoitoon ei edellytä valtakunnallisten vakuutusmaksujen tai verojen maksamista. Jos muussa ETA-maassa tai Sveitsissä vakituisesti asuva henkilö on matkalla Yhdistyneessä kuningaskunnassa, hänellä on oltava voimassa oleva eurooppalainen sairausvakuutuskortti (EHIC), jotta hän voi saada EY:n lainsäädännön nojalla NHSjärjestelmän tarjoamaa maksutonta sairaalahoitoa. Ellei hänellä ole eurooppalaista sairausvakuutuskorttia, häneltä voidaan periä maksu. Kortti antaa henkilölle oikeuden saada matkansa aikana maksutta kliinisesti tarpeellista hoitoa, jotta hänen ei tarvitse palata kotiin ennen matkan suunniteltua päättymisajankohtaa. Kortti ei anna oikeutta hakeutua maksuttomaan hoitoon Yhdistyneessä kuningaskunnassa jotta suunniteltu hoito olisi maksutonta, henkilö tarvitsee kotimaastaan muodollisen lähetteen Yhdistyneeseen kuningaskuntaan E112/S2-lomakkeella. Heinäkuu
8 Mitä järjestelmä kattaa? Melkein kaikki lääkärit ja optikot sekä monet hammaslääkärit kuuluvat NHSjärjestelmään. Vakuutettu voi koska tahansa valita NHS-järjestelmään kuuluvan hammaslääkärin tai optikon. Koska järjestelmään kuuluvat lääkärit, hammaslääkärit ja optikot voivat hoitaa potilaansa yksityisesti ja veloittaa hoidosta vastaavasti, vakuutetun on varmistettava, että kyseinen lääkäri on halukas hoitamaan häntä NHSjärjestelmän ehtojen mukaisesti. NHS-järjestelmä ei korvaa yksityishoidon kustannuksia. Potilas vastaa niistä itse. Tavallisesti vakuutetun on suoritettava joitakin maksuja lääkärin määräämistä lääkkeistä, hammaslääkäripalveluista ja tietyistä välineistä (esimerkiksi peruukit ja kuidusta valmistetut potilastuet). Tietyt henkilöt, erityisesti lapset ja tiettyjä sosiaaliturvaetuuksia saavat henkilöt, on vapautettu osittain tai kokonaan näistä maksuista. Vain tietyillä ryhmillä on oikeus NHS-järjestelmän näkötarkastuksiin ja avustuksiin silmälasien hankinnassa. Kaikki muut joutuvat käyttämään yksityisiä silmälääkäripalveluja. Hoidon saaminen Englannissa toimivien NHS-järjestelmään kuuluvien yleislääkäreiden, hammaslääkäreiden ja optikkojen nimet ja osoitteet on julkaistu NHS-järjestelmän palveluhakemistossa: Pohjois-Irlannin hakemisto: Skotlannin hakemisto: Walesin hakemisto: Heinäkuu
9 III luku: Sairausetuudet Sairausetuuksien saamisen edellytykset Lakisääteinen sairausajan palkka (Statutory Sick Pay, SSP) Henkilö voi saada työnantajaltaan lakisääteistä sairausajan palkkaa (SSP), jos hän on työskennellyt työsopimuksen nojalla ja jos hän on sairaana vähintään neljä peräkkäistä päivää (mukaan luettuna viikonloput, yleiset vapaapäivät sekä päivät, jolloin hän ei normaalisti työskentele) ja jos hänen keskimääräiset viikkoansionsa vastaavat vähintään viikkoansioiden vähimmäismäärää (lower earnings limit, LEL). Työllisyys- ja tukietuus Työllisyys- ja tukietuus (Employment and Support Allowance, ESA) otettiin käyttöön lokakuussa 2008, ja se korvasi työkyvyttömyysetuuden kaikkien uusien hakijoiden kohdalla. Etuuksiin oikeutetut henkilöt: Vakuutettu voi hakea työllisyys- ja tukietuutta, jos hän ei kykene työhön sairauden tai vamman vuoksi, jos sairaus kestää vähintään neljä päivää ja jos vakuutetulla ei ole oikeutta työnantajan maksamaan SSP-etuuteen kyseiseltä ajalta. Etuutta ei makseta työkyvyttömyyden kolmelta ensimmäiseltä päivältä. Vakuutusmaksuja koskevat ehdot ovat seuraavat: vakuutettu on maksanut marraskuusta 2010 lähtien joko 1. tai 2. luokan vakuutusmaksuja toisena kahdesta etuuden hakemista edeltäneestä verovuodesta, ja hänen ansionsa kyseisenä verovuonna vastaavat vähintään 26-kertaisesti kyseisenä vuonna sovellettavaa viikkoansioiden vähimmäismäärää, ja lisäksi vakuutetulla on joko maksettuja tai hyvitettyjä 1. tai 2. luokan vakuutusmaksuja tai molempia määrä, joka vastaa vähintään 50-kertaisesti vähimmäistulorajaa kunakin kahtena tuloverovuonna (6. huhtikuuta 5. huhtikuuta), jotka päättyivät ennen etuushakemuksen jättövuoden alkua (tammikuun ensimmäisestä sunnuntaista seuraavan vuoden ensimmäistä sunnuntaita edeltävään lauantaihin). Mitä järjestelmä kattaa? Vakuutetun työnantaja on velvollinen maksamaan SSP-etuuden työkyvyttömyyden ajan, enintään 28 viikolta. Jos vakuutettu on edelleen sairaana, kun työnantajan velvollisuus maksaa SSP-etuutta päättyy, hän voi hakea työllisyys- ja tukietuutta työllisyydestä ja eläkkeistä vastaavalta ministeriöltä. Lisätietoja työllisyys- ja tukietuudesta koskevassa luvussa. Sairauspäivärahan saaminen Seitsemänä ensimmäisenä sairauspäivänä työnantaja ei voi pyytää vakuutettua toimittamaan lääkärintodistusta sairaudesta. Työnantaja voi kuitenkin pyytää häntä täyttämään työnantajan itse laatiman lomakkeen sairauspoissaoloilmoituksena, taikka Heinäkuu
10 yleislääkärin vastaanotolta tai Yhdistyneen kuningaskunnan veroviraston kotisivuilta saatavan SC2-lomakkeen. Jos sairaus kestää yli seitsemän päivää, työnantaja voi pyytää lääkärintodistuksen SSP-etuuden maksamista varten. Työnantaja ratkaisee itse, onko vakuutettu työkyvytön. Yleislääkärin antamaa lääkärintodistusta pidetään vahvana näyttönä sairaudesta ja se hyväksytään tavallisesti, ellei muusta ole näyttöä. Vakuutettu voi myös saada todistuksen joltakulta muulta kuin lääkäriltä, kuten hammaslääkäriltä, mutta työnantaja päättää itse, hyväksyykö se tämän todistuksen. Jos työnantaja epäilee asiaa, se voi pyytää edelleen yleislääkärin antamaa lääkärintodistusta. Heinäkuu
11 IV luku: Äitiys- ja isyysetuudet Äitiys- ja isyysetuuksien saamisen edellytykset Lakisääteinen äitiysajan palkka (Statutory Maternity Pay, SMP) Useimmille raskaana oleville työssä käyville naisille SMP-etuuden maksaa heidän työnantajansa. Sitä maksetaan enintään 39 viikon ajan ja maksaminen voidaan aloittaa aikaisintaan 11 viikkoa ennen laskettua synnytysviikkoa. Vakuutettu voi itse päättää, koska hän lopettaa työnteon, mutta SMP-etuuden maksaminen on aloitettava viimeistään sillä viikolla, jona lapsi on syntynyt. Vakuutettu voi tehdä työtä enintään kymmenen päivää menettämättä SMP-etuuttaan. Näiden ns. KIT-päivien (keeping in touch) ansiosta vakuutettu voi olla yhteydessä työpaikkaansa ja osallistua esimerkiksi koulutukseen ennen kuin hän aloittaa työnteon uudelleen. KIT-päivien pitäminen edellyttää, että työntekijä ja työnantaja sopivat asiasta keskenään. Etuuden saadakseen vakuutetun edellytetään työskennelleen saman työnantajan palveluksessa vähintään 26 viikkoa. Tällöin viimeinen huomioon otettava työskentelyviikko on 15. viikko (ratkaiseva viikko) ennen laskettua synnytysviikkoa. Vakuutetun ansioiden kyseisen ajanjakson viimeisten kahdeksan viikon aikana on pitänyt vastata vähintään valtakunnallisten sosiaalivakuutusmaksujen vähimmäistulorajaa. Äitiysavustus (Maternity Allowance, MA) Äitiysavustusta maksetaan vain, jos vakuutetulla ei ole oikeutta työnantajan maksamaan SMP-etuuteen, jos hän on palkansaaja ja/tai itsenäinen ammatinharjoittaja ja jos hänen keskimääräiset ansionsa ovat testijakson alussa vähintään äitiysavustuksen saamiseksi asetetun ansiorajan (Maternity Allowance Threshold, MAT) suuruiset. Äitiysavustuksen saamiseksi vakuutetun edellytetään työskennelleen palkansaajana tai itsenäisenä ammatinharjoittajana vähintään 26 viikkoa 66 viikon aikana (testijakso). Tämän 26 viikkoa kestäneen työskentelyn ei tarvitse olla yhtäjaksoista. Testiajalla tarkoitetaan 66 viikon ajanjaksoa, joka kestää laskettua synnytysviikkoa edeltävään viikkoon asti ja johon luetaan mukaan myös laskettu synnytysviikko. Ansioraja (MAT) on 30 puntaa (37 euroa) viikossa. Toisin sanoen vakuutetun keskimääräisten viikkoansioiden on oltava vähintään 30 puntaa (37 euroa). Keskimääräiset ansiot lasketaan testiajan 13 viikolta (testiajan tulot). Jos vakuutettu täyttää työntekoa ja ansioita koskevat ehdot, hänelle maksetaan äitiysavustusta enintään 39 viikkoa. Vakuutettu voi työskennellä äitiysavustuksen maksuaikana enintään kymmenen päivää menettämättä äitiysavustustaan. Näitä päiviä kutsutaan ns. KIT-päiviksi (keeping in touch): Tämän järjestelyn ansiosta vakuutettu voi olla yhteydessä työpaikkaansa ja osallistua esimerkiksi koulutukseen ennen kuin hän aloittaa työnteon uudelleen. KIT-päivien pitäminen edellyttää, että työntekijä ja työnantaja sopivat Heinäkuu
12 asiasta keskenään. Myös itsenäisillä ammatinharjoittajilla on mahdollisuus tähän järjestelyyn. Lakisääteinen isyysajan peruspalkka (OSPP) Työntekijä, jonka kumppani on raskaana, on oikeutettu työnantajan maksamaan SPPetuuteen lapsen syntymän jälkeen. Etuuden saadakseen vakuutetun edellytetään työskennelleen saman työnantajan palveluksessa 26 viikkoa jolloin viimeinen huomioon otettava työskentelyviikko on 15. viikko ennen laskettua synnytysviikkoa ja jatkavan työnantajan palveluksessa lapsen syntymään asti. Sen kahdeksan viikon jakson aikana, joka päättyy 15. viikkona ennen laskettua synnytysviikkoa, vakuutetun keskiansioiden on täytynyt vastata vähintään kansallisissa vakuutusmaksuissa huomioon otettavien ansioiden alarajaa. Ylimääräinen lakisääteinen isyysajan palkka (ASPP) Työntekijä, jonka kumppani on oikeutettu lakisääteiseen äitiysajan palkkaan, äitiysavustukseen tai lakisääteiseen adoptioajan palkkaan, voi saada ylimääräistä lakisääteistä isyysajan palkkaa (ASPP), jos äiti tai adoptioäiti on palannut työhönsä ennen äitiysajan tai adoptioajan palkan maksuajan päättymistä. Etuuden saadakseen vakuutetun edellytetään työskennelleen saman työnantajan palveluksessa 26 viikkoa jolloin viimeinen huomioon otettava työskentelyviikko on 15. viikko ennen laskettua synnytysviikkoa ja jatkavan työnantajan palveluksessa etuuden maksamisen alkamista edeltävään viikkoon asti. Tämän jakson kahdeksan viimeisimmän viikon aikana vakuutetun ansioiden on täytynyt vastata vähintään kansallisissa vakuutusmaksuissa huomioon otettavien ansioiden alarajaa. Mitä järjestelmä kattaa? Vakuutetulle maksettavan lakisääteisen äitiysajan palkan (SMP-etuuden) määrä riippuu hänen ansiotuloistaan. SMP-etuutta maksetaan enintään 39 viikkoa (tämä on mainittu jo aiemmin, mutta voi olla syytä toistaa tässä). Ensimmäisten kuuden viikon ajan vakuutetulle maksetaan etuutta 90 % hänen keskimääräisistä bruttoviikkoansioistaan ilman ylärajaa. Jäljelle jäävien 33 viikon ajan hänelle maksetaan SMP-etuutta vakiomäärä (135,45 puntaa (169 euroa) viikossa) tai ansiosidonnainen määrä, jos ansiosidonnainen määrä on vakiomäärää pienempi. Vakuutetulle maksettavan äitiysavustuksen määrä riippuu hänen keskimääräisistä viikkoansioistaan. Äitiysavustusta maksetaan joko vakiomäärä, joka on 135,45 puntaa (169 euroa) viikossa, taikka 90 % vakuutetun keskimääräisistä viikkoansioista, jos näin laskettu summa on pienempi kuin 135,45 puntaa (169 euroa). Työnantaja maksaa yleensä etuuden samalla tavalla ja samaan aikaan kuin normaalit palkat. Etuutta voidaan maksaa enintään 39 viikkoa. Lakisääteistä isyysajan peruspalkkaa (OSPP-etuutta) maksetaan joko vakiomäärä, joka on 135,45 puntaa (169 euroa) viikossa, tai 90 % vakuutetun keskimääräisistä viikkoansioista, jos näin laskettu summa on vakiomäärää pienempi. Hän voi päättää itse sen, kuinka pitkään tätä etuutta maksetaan (yksi vai kaksi viikkoa), sekä sen, minä päivänä sitä aletaan maksaa. Etuus on kuitenkin maksettava lapsen syntymää seuraavien kahdeksan viikon aikana. Ylimääräistä lakisääteistä isyysajan palkkaa (ASPP-etuutta) maksetaan joko vakiomäärä, joka on 135,45 puntaa (169 euroa) viikossa, tai 90 % vakuutetun keskimääräisistä viikkoansioista, jos näin laskettu summa on vakiomäärää pienempi. Heinäkuu
13 ASPP-etuuden maksaminen alkaa 20. viikkona lapsen syntymän jälkeen, jos lapsen äiti on palannut työhön. Sen maksaminen päättyy, kun vakuutettu palaa työhön tai kun lapsen äidin lakisääteisen äitiysajan palkan maksaminen päättyy, sen mukaan, kumpi näistä tapahtuu aikaisemmin. Äitiys- ja isyysetuuksien saaminen SMP-etuuden saadakseen vakuutetun on ilmoitettava työnantajalleen aikomuksestaan lopettaa työskentely raskauden vuoksi. Vakuutetun on ilmoitettava työnantajalleen vähintään 28 päivää etukäteen, minä päivänä hän aikoo lopettaa työnteon valmistautuakseen synnytykseen. Työnantaja voi edellyttää kirjallista ilmoitusta. Vakuutetun on myös toimitettava työnantajalleen raskaustodistus, jonka hän saa lääkäriltä tai kätilöltä 21. raskausviikolla. Vakuutettu voi hakea äitiysavustusta 14 viikkoa ennen lapsen laskettua syntymäaikaa (27. raskausviikolla). Etuuden saadakseen vakuutetun on toimitettava työnantajalleen vakuutus siitä, että hänellä on jo tai on lähitulevaisuudessa kasvatettavanaan lapsi hän on lapsen biologinen isä taikka lapsen äidin puoliso, avopuoliso tai kumppani hän on poissa työstä hoitaakseen lasta ja/tai tukeakseen äitiä. Heinäkuu
14 Luku V: Työkyvyttömyysetuudet Työkyvyttömyysetuuksien saamisen edellytykset Työllisyys- ja tukietuus korvaa sairauden tai vamman perusteella maksetun työkyvyttömyysetuuden ja toimeentulotuen, ja sitä on maksettu uusille hakijoille 27. lokakuuta 2008 alkaen. Työllisyys- ja tukietuuden saaminen edellyttää sitä, että henkilön työkyky on alentunut ja että hän täyttää tietyt kansalliset vakuutusmaksuehdot (ks. sairauskassaetuuksia koskevaa lukua). Jos vakuutettu täyttää nämä ehdot, alkaa 13 viikkoa kestävä arviointivaihe. Sen aikana lääkäri tai terveydenhuollon ammattilainen tekee lääketieteellisen arvioinnin, jota kutsutaan työkykyarvioinniksi. Siinä ratkaistaan, onko vakuutettu oikeutettu etuuteen ja pitäisikö hänet sijoittaa työhön tähtäävän toiminnan ryhmään, joka on pakollista työhön tähtäävää toimintaa, tai tukiryhmään, johon ei liity tällaista vaatimusta. Työhön tähtäävän toiminnan ryhmä Jos vakuutettu kuuluu tähän ryhmään, hänen odotetaan osallistuvan henkilökohtaisen neuvojan kanssa käytäviin, työskentelyyn tähtääviin keskusteluihin. Häntä autetaan valmistautumaan sopivaan työhön. Vastineeksi hän saa työttömyys- ja tukietuuden perusmäärän lisäksi työhön tähtäävän toiminnan lisää. Tukiryhmä Jos vakuutettu kuuluu tukiryhmään, koska sairaus tai vamma heikentää vakavasti hänen työkykyään, hänen ei odoteta tekevän minkäänlaista työtä. Hän voi kuitenkin työskennellä omasta tahdostaan. Työhön tähtäävä apu Jos henkilö kuuluu työhön tähtäävän toiminnan ryhmässä, hän tapaa säännöllisesti henkilökohtaista neuvojaansa, jonka kanssa hän keskustelee työskentelynäkymistään. Neuvoja antaa apua ja neuvontaa, joka liittyy työtavoitteisiin osaamiseen, vahvuuksiin ja kykyihin toimenpiteisiin sopivan työn löytämiseksi. Ellei henkilö osallistu kunnolla tai lainkaan työhön tähtääviin keskusteluihin, asia voi vaikuttaa hänen työllisyys- ja tukietuuteensa. Mitä järjestelmä kattaa? 13 viikkoa kestävän arviointivaiheen aikana maksetaan viikoittaista perustukea, jonka määrä on enintään 71 puntaa (88 euroa). Päävaiheen aikana maksettava viikoittainen määrä Heinäkuu
15 Päävaihe alkaa 14. viikolla hakemuksen jättämisestä, jos työkykyarviointi osoittaa, että sairaus tai vamma todella heikentää työkykyä. Ryhmä Viikoittainen määrä Yksi henkilö työhön tähtäävän toiminnan ryhmässä Enintään 99,15 puntaa (124 euroa) Yksi henkilö tukiryhmässä Enintään 105,05 puntaa (131 euroa) Etuutta ei yleensä makseta kolmelta ensimmäiseltä hakemuksen jättämistä seuraavalta päivältä. Työkyvyttömyysetuuksien saaminen Hakijan on otettava yhteyttä paikalliseen Jobcentre Plus -keskukseen. Hakemukseen on liitettävä omalääkärin antama lääkärintodistus. Heinäkuu
16 Luku VI: Vanhuuseläkkeet ja -etuudet Vanhuusetuuksien saamisen edellytykset Valtion peruseläkettä hallinnoi valtio. Se perustuu vakuutusvuosien määrään eli siihen, kuinka monta vuotta hakija on maksanut tai hänelle on hyvitetty valtakunnallisen sosiaalivakuutuksen vakuutusmaksuja hänen työuransa aikana. Vakuutettu voi hakea valtion vanhuuseläkettä saavutettuaan eläkeiän. Joulukuun 6. päivänä 1953 tai sitä ennen syntyneiden miesten eläkeikä on 65 vuotta, ja 5. huhtikuuta 1950 jälkeen mutta ennen 6. joulukuuta 1953 ennen syntyneiden naisten eläkeikä on vuotta. Alkaen joulukuusta 2018 sekä miesten että naisten eläkeikä nostetaan 66:een lokakuuhun 2020 mennessä. Mitä vakuutusvuodet ovat? Vakuutusvuosi on verovuosi, jonka aikana työntekijän ansiot riittävät valtakunnallisen sosiaalivakuutuksen vakuutusmaksujen maksamiseen tai häntä kohdellaan ikään kuin hän olisi maksanut niitä tai hänelle hyvitetään ne. Miten monta vakuutusvuotta tarvitaan? Naiset ja miehet, jotka saavuttavat eläkeiän 6. huhtikuuta 2010 tai sen jälkeen, tarvitsevat täyteen valtion peruseläkkeeseen 30 vakuutusvuotta. Jos henkilö päättää lykätä valtioneläkkeen hakemista vähintään 12 peräkkäistä kuukautta, hän voi saada normaalin valtioneläkkeen lisäksi kiinteämääräisen kertakorvauksen. Sitä maksetaan peruseläkkeen lisäksi. Edellytyksenä on, että kaikki 12 peräkkäistä kuukautta ajoittuvat huhtikuun 5. päivän 2005 jälkeiseen aikaan. Mitä järjestelmä kattaa? Yksinasujalle maksettavan valtion peruseläkkeen täysi määrä on 107,45 puntaa (134 euroa) viikossa.. Yksilölliset olosuhteet voivat vaikuttaa eläkkeen määrään. Eläkettä voi saada, vaikka olisi edelleen työssä. Vanhuusetuuksien saaminen Eläkkeistä vastaava viranomainen (Pension Service) lähettää vakuutetulle automaattisesti hakemuslomakkeen neljä kuukautta ennen kuin vakuutettu saavuttaa eläkeiän. Heinäkuu
17 VII luku: Perhe-eläke-etuudet Edellytykset jälkeenjääneiden etuuksien saamiseksi Henkilölle myönnetään leskenetuuksia, jos hänen puolisonsa on kuollut tai jos henkilöllä on ollut samaa sukupuolta oleva kumppani, jonka kanssa hän on elänyt rekisteröidyssä parisuhteessa ja joka on kuollut 5. joulukuuta 2005 tai sen jälkeen. Leskenetuuksia on kolmenlaisia, ja niiden maksaminen edellyttää sitä, että edesmennyt puoliso tai rekisteröity kumppani täytti tietyt kansalliset vakuutusmaksuehdot. Omaisen kiinteämääräinen etuus Omaisen avustus on kertaluonteinen kiinteämääräinen korvaus, joka maksetaan vainajan leskelle/kumppanille, joka ei ole saavuttanut laissa asetettua eläkeikää. Se maksetaan myös, jos vainajan leski/kumppani on saavuttanut eläkeiän muttei ole oikeutettu omien vakuutusmaksujensa perusteella valtion maksamaan eläkkeeseen. Leskeksi jääneen vanhemman avustus (WPA) Leskeksi jääneen vanhemman avustusta (WPA) maksetaan säännöllisesti miehelle tai naiselle, jolla on avustukseen oikeuttava lapsi. Tällaiseksi lapseksi katsotaan yleensä perhelisiin oikeuttava lapsi. WPA-avustusta maksetaan myös edesmenneen aviomiehensä lasta odottaville naisille, mukaan luettuina ne, jotka tulevat raskaaksi tiettyjen hedelmöityshoitojen seurauksena. Näihin hoitoihin luetaan mukaan munasolujen, sperman tai alkioiden luovutus. Tätä sääntöä sovelletaan myös naisiin, jotka elivät edesmenneen kumppaninsa kanssa rekisteröidyssä parisuhteessa. WPA-avustuksen maksaminen lakkaa, kun leskeksi jäänyt vanhempi saavuttaa laissa asetetun eläkeiän. Omaisen avustus Omaisen avustusta maksetaan naisille ja miehille, jotka ovat leskeksi jäädessään täyttäneet 45 vuotta mutteivät ole vielä saavuttaneet laissa asetettua eläkeikää. Lisäeläke Lisäeläke on ansiosidonnainen etuus, joka perustuu edesmenneen puolison/kumppanin ansiosidonnaisiin etuuksiin ja jota voidaan maksaa vain WPA-avustuksen lisäksi. Mitä järjestelmä kattaa? Omaisen avustus on kertaluonteinen kiinteämääräinen korvaus, jota maksetaan puntaa (2 492 euroa). Leskeksi jääneen vanhemman avustusta (WPA) maksetaan säännöllisesti viikoittain. Omaisen avustusta maksetaan enintään 52 viikkoa ja se myönnetään täysimääräisenä 55 vuotta täyttäneille leskille. Avustusta maksetaan vuotiaille henkilöille kiinteä prosentuaalinen osuus, jota ei koroteta vuosittain. Heinäkuu
18 Perhe-eläke-etuuksien saaminen Leski voi hakea leskenetuuksia täyttämällä rekisteritoimiston (Registrar of Births, Marriages and Deaths) antaman kuolintodistuksen kääntöpuolen ja toimittamalla sen paikalliseen Jobcentre Plus -keskukseen tai eläkelaitoksen paikallistoimistoon. Tämä toimisto lähettää leskelle hakulomakkeen, joka hänen on täytettävä ja lähetettävä viipymättä. Kyseinen hakemus voidaan kohdentaa myös muiden jäsenvaltioiden eläkkeisiin. Jos vakuutettu ei asu Yhdistyneessä kuningaskunnassa, hänen on jätettävä eläkehakemus sen jäsenvaltion eläkevakuutuslaitokseen, jossa hän asuu. Heinäkuu
19 VIII luku: Työtapaturma- ja ammattitautietuudet Työtapaturma- ja ammattitautietuuksien saamisen edellytykset Työkyvyttömyysetuus Työtapaturmien perusteella maksetaan työkyvyttömyysetuuksia, jos vakuutettu sairastuu tai hänen työkykynsä alenee työtapaturman seurauksena tai jos hän sairastuu tiettyyn ammattitautiin. Oikeus etuuksiin ei riipu vakuutetun maksamista valtakunnallisista sosiaalivakuutusmaksuista. Etuuksia ei makseta itsenäisille ammatinharjoittajille. Työtapaturmasta maksettavaa etuutta voi hakea, jos työntekijä oli työsuhteessa tapaturman sattuessa ja jos tapaturma sattui Isossa-Britanniassa. Ammattitaudista maksettavaa etuutta voi hakea, jos työntekijä teki työsuhteessa sairauden aiheuttanutta työtä. Järjestelmä kattaa yli 70 sairautta, muun muassa seuraavat: asbestille altistumisesta aiheutunut sairaus astma krooninen keuhkoputkentulehdus tai keuhkolaajentuma kuurous pölykeuhko (myös silikoosi ja asbestoosi) polven nivelrikko, kun kyseessä on hiilikaivoksessa työskentelevä kaivostyöläinen tautiluokituksen tauti A11 (joka tunnettiin aiemmin nimellä valkosormisuusoireyhtymä). Mitä järjestelmä kattaa? Työkyvyttömyysetuus maksetaan, jos haitta on olemassa vielä 15 viikon kuluttua työtapaturmasta tai ammattitaudin ilmenemisestä. Etuuden määrä riippuu haitan prosentteina arvioidusta laajuudesta. Etuus maksetaan mahdollisen sairausetuuden tai varsinaisen työkyvyttömyysetuuden lisäksi. Yksilölliset olosuhteet, kuten ikä ja vamman vakavuus, vaikuttavat etuuden määrään. Lääkäri arvioi työkyvyttömyyden ja vahvistaa työkyvyttömyysasteen (asteikolla %). Tiettyjen keuhkosairauksien perusteella etuutta maksetaan sataprosenttisen työkyvyttömyyden mukaan alusta asti. Maksettavan etuuden määrä riippuu työkyvyttömyysasteesta, ja se vaihtelee 31,62 punnasta (39 eurosta) viikossa, jos työkyvyttömyysaste on 20 %, 158,10 puntaan (197 euroon) viikossa, jos työkyvyttömyysaste on 100 %. Työtapaturma- ja ammattitautietuuksien saaminen Työtapaturmasta on ilmoitettava työnantajalle tai muulle vastuulliselle taholle heti, vaikka tapaturma ei vaikuttaisikaan sillä hetkellä vakavalta. Työkyvyttömyysetuus maksetaan tavallisesti, jos kaikkien tapaturmien ja useimpien luetteloitujen sairauksien aiheuttaman haitta-asteen arvioidaan olevan vähintään Heinäkuu
20 14 %. Jos kyseessä on hengitystiehyiden sairaus (pneumokonioosi, byssinoosi), etuus voidaan maksaa vähintään 1 %:n haitta-asteen perusteella. Henkilöille, joilla on diffuusi mesoteliooma, asbestikeuhko tai keuhkosyöpä, joka johtuu työssä tapahtuneesta altistuksesta asbestille, etuudet maksetaan täysimääräisinä. Isossa-Britanniassa etuutta haetaan täyttämällä paikallisesta Jobcentre Plus - keskuksesta saatava lomake. Pohjois-Irlannissa hakemukset lähetetään osoitteeseen Industrial Injuries Branch of the Social Security Agency, Castle Court, Royal Avenue, Belfast BT1 1SD, United Kingdom. Heinäkuu
Sosiaaliturvaoikeudet. Irlannissa
Sosiaaliturvaoikeudet Irlannissa Tämän oppaan tiedot on koottu ja päivitetty tiiviissä yhteistyössä sosiaaliturvan keskinäisen tietojärjestelmän (MISSOC) kansallisten yhteyshenkilöiden kanssa. Lisätietoja
Valtuuskunnille toimitetaan oheisena asiakirja COM(2016) 815 final LIITE 1.
Euroopan unionin neuvosto Bryssel, 16. joulukuuta 2016 (OR. en) Toimielinten välinen asia: 2016/0397 (COD) 15642/16 ADD 1 SOC 812 EMPL 549 CODEC 1910 EHDOTUS Lähettäjä: Vastaanottaja: Euroopan komission
BRITANNIAN ELÄKEJÄRJESTELMÄ
BRITANNIAN ELÄKEJÄRJESTELMÄ Suunnittelu- ja laskentaosasto 2005 Juha Knuuti Britannian eläkejärjestelmä Päivitetty: kesäkuu 2005 Lisätietoja: Juha Knuuti puh. 010 751 2659 e-mail: juha.knuuti@etk.fi kv-tiimi:
Sosiaaliturvaoikeudet Tšekin tasavallassa Tämän oppaan tiedot on koottu ja päivitetty tiiviissä yhteistyössä sosiaaliturvan keskinäisen tietojärjestelmän (MISSOC) kansallisten yhteyshenkilöiden kanssa.
Sosiaaliturvaoikeudet. Norjassa
Sosiaaliturvaoikeudet Norjassa Tämän oppaan tiedot on koottu ja päivitetty tiiviissä yhteistyössä sosiaaliturvan keskinäisen tietojärjestelmän (MISSOC) kansallisten yhteyshenkilöiden kanssa. Lisätietoja
Liikkuvuus Euroopassa. Sosiaaliturvaoikeudet Norjassa. Euroopan komissio
9 Liikkuvuus Euroopassa Sosiaaliturvaoikeudet Norjassa Euroopan komissio 4 Liikkuvuus Euroopassa (Euroopan unionissa, Euroopan talousalueella ja Sveitsissä) Sosiaaliturvaoikeudet Norjassa Tilanne 3. helmikuuta
Liikkuvuus Euroopassa. Sosiaaliturvaoikeudet Irlannissa. Euroopan komissio
9 Liikkuvuus Euroopassa Sosiaaliturvaoikeudet Irlannissa Euroopan komissio Liikkuvuus Euroopassa (Euroopan unionissa, Euroopan talousalueella ja Sveitsissä) Sosiaaliturvaoikeudet Irlannissa Tilanne 20.